- Hindi News
- National
- कर्मबीर कत्ल केस: मां की पुकार, मेरे बेटे को जहर देकर मार दिया, 5 माह बाद केस, अब गिरफ्तारी नहीं
कर्मबीर कत्ल केस: मां की पुकार, मेरे बेटे को जहर देकर मार दिया, 5 माह बाद केस, अब गिरफ्तारी नहीं
अमित शर्मा | पंचकूला amits.db@dbcorp.in
पंचकूलापुलिस कैसे काम करती है आप भी समझ लीजिए। एक मां ने अपने बेटा तो खो दिया, लेकिन अब उसके कत्ल के आरोपियों को भी पुलिस गिरफ्तार नहीं कर रही है। सकेतड़ी में रहने वाली एक मां का कहना है कि सितंबर में उनके बेटे कर्मबीर को जहर देकर मारा गया। पहले तो पुलिस मर्डर का केस ही दर्ज नहीं कर रही थी। विसरा रिपोर्ट आई और 5 महीने बाद मर्डर का केस दर्ज किया गया। रिपोर्ट में आया कि जहर खिलाने से कर्मबीर की मौत हुई और शरीर पर चोट का निशान है तो इसके बाद कर्मबीर के दोस्त और उसकी मां के खिलाफ धारा-302, 328 के तहत दर्ज किया है। अब पुलिस इन्हें गिरफ्तार नहीं कर रही है। कर्मबीर की मां का कहना है कि पुलिस मामले को दबाना चाहती थी और अब आगे की कार्रवाई नहीं कर रही।
यहहै मामला... बतादें कि 13 सितंबर 2016 को एमडीसी के सकेतड़ी में रहने वाला कर्मबीर अपने एक दोस्त के साथ घर से यह बोलकर गया था कि वह चंडीगढ़ के किसी कॉलेज में जा रहा है। शाम तक घर नहीं आया। शाम को 5 बजे सकेतड़ी में ही रहने वाले उसके दोस्त मौनू की मम्मी और एक अन्य महिला उनके घर पर आई। उन्होंने बताया कि कर्मबीर उनके घर पर पड़ा है। उसके मुंह से झाग निकली हुई है, उसे ले आओ।
}पुलिस की कार्रवाई सिर्फ इंक्वायरी तक...
फरवरीमें विसरा रिपोर्ट आने के बाद मर्डर का केस दर्ज किया गया था और पुलिस कमिश्नर ने इस मामले में लापरवाही करने वाले एसएचओ आत्मा राम को भौंडसी ट्रांसफर किया था। 23 फरवरी को एमडीसी पुलिस थाने में नए एसएचओ महिंदर सिंह ने ज्वॉइन किया था। महिंदर सिंह का कहना है कि मामले में जांच की जा रही है। वहीं कर्मबीर की मां का कहना है कि अगर आरेापी जल्द पकड़े गए तो वे डीजीपी को शिकायत देंगी।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva